CELEX: 32020D0539
Language: et
Date: 2020-04-15 00:00:00
Title: Nõukogu otsus (EL) 2020/539, 15. aprill 2020, Euroopa Liidu toimimise lepingu artiklis 255 ette nähtud komitee esimehe asendamise kohta

20.4.2020   
               
               
                  ET
               
               
                  Euroopa Liidu Teataja
               
               
                  L 122/1
               
            
         NÕUKOGU OTSUS (EL) 2020/539,
         15. aprill 2020,
         Euroopa Liidu toimimise lepingu artiklis 255 ette nähtud komitee esimehe asendamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 255 teist lõiku,
         võttes arvesse Euroopa Kohtu presidendi 6. märtsi 2020. aasta algatust
         ning arvestades järgmist:
         
                     (1)
                  
                  
                     Vastavalt Euroopa Liidu toimimise lepingu artikli 255 esimesele lõigule on loodud komitee (edaspidi „komitee“), mille ülesandeks on esitada arvamus kandidaatide sobivuse kohta kohtu ja üldkohtu kohtuniku ja kohtujuristi ametikohale, enne kui liikmesriikide valitsused nad ametisse nimetavad.
                  
               
                     (2)
                  
                  
                     Otsusega (EL, Euratom) 2017/2262 (1) nimetas nõukogu neljaks aastaks ametisse seitse komitee liiget, kelle ametiaeg lõpeb 28. veebruaril 2022.
                  
               
                     (3)
                  
                  
                     Komitee esimees Christiaan TIMMERMANS teavitas 27. veebruari 2020. aasta kirjas nõukogu oma tagasiastumisest.
                  
               
                     (4)
                  
                  
                     Kohtu president tegi 6. märtsi 2020. aasta kirjas ettepaneku nimetada kooskõlas nõukogu otsuse 2010/124/EL (2) lisas esitatud komitee toimimise eeskirjade punktiga 3 Christiaan TIMMERMANSI asemele komitee esimeheks järelejäänud ametiajaks Allan ROSAS,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu toimimise lepingu artiklis 255 ette nähtud komitee esimeheks kuni 28. veebruarini 2022 nimetatakse Allan ROSAS.
         
         
            Artikkel 2
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 15. aprill 2020
            
               
                  Nõukogu nimel
               
               
                  eesistuja
               
               G. GRLIĆ RADMAN
            
         
         
            (1)  Nõukogu 4. detsembri 2017. aasta otsus (EL, Euratom) 2017/2262 Euroopa Liidu toimimise lepingu artiklis 255 ette nähtud komitee liikmete nimetamise kohta (ELT L 324, 8.12.2017, lk 50).
         
            (2)  Nõukogu 25. veebruari 2010. aasta otsus 2010/124/EL, mis käsitleb Euroopa Liidu toimimise lepingu artiklis 255 ette nähtud komitee toimimise eeskirju (ELT L 50, 27.2.2010, lk 18).